REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/562-21

23. decembar 2021. godine

B e o g r a d

Z A P I S N I K

81. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 23. DECEMBRA 2021. GODINE

 Sednica je počela u 9.30 časova.

 Sednicom je predsedavala Jelena Žarić Kovačević, predsednik Odbora.

 Sednici su prisustvovali članovi Odbora: Milenko Jovanov, Uglješa Mrdić, Ilija Matejić, Željko Tomić, Olja Petrović, Vuk Mirčetić i Luka Kebara.

Sednici Odbora prisustvovali su i Dijana Radović, zamenik člana Odbora Tome File, Zoran Tomić, zamenik člana Odbora Olje Petrović i Borisav Kovačević, zamenik člana Odbora.

 Sednici nisu prisustvovali članovi Odbora: Marija Jevđić, Dubravka Kralj, Violeta Ocokoljić, Nevena Veinović, Đorđe Todorović, Balint Pastor i Jovan Palalić, kao ni njihovi zamenici.

 Sednici Odbora prisustvovala je Aleksandra Dragović Delić, iz Ministarstva finansija.

 Na predlog predsednika, dnevni red je dopunjen još jednom tačkom, Razmatranje Predloga zakona o izmenama i dopunama Zakona o srednjem obrazovanju i vaspitanju, u pojedinostima, obzirom da je Odbor za obrazovanje, nauku, tehnološki razvoj i informatičko društvo podneo amandman na ovaj predlog zakona.

 Na predlog predsednika, Odbor je jednoglasno (9 glasova za) utvrdio sledeći dopunjen

**D n e v n i r e d:**

- Usvajanje zapisnika 80. sednice Odbora

 1. Razmatranje Predloga zakona o izmenama i dopunama Zakona o osnovama sistema obrazovanja i vaspitanja, koji je podnela Vlada (broj 011-2148/21 od 26. novembra 2021. godine), u pojedinostima;

 2. Razmatranje Predloga zakona o tržištu kapitala, koji je podnela Vlada (broj 011-2215/21 od 3. decembra 2021. godine), u pojedinostima;

 3. Razmatranje Predloga zakona o izmeni i dopuni Zakona o elektronskim medijima, koji je podnela Vlada (broj 011-2210/21 od 3. decembra 2021. godine), u pojedinostima.

 4. Razmatranje Predloga zakona o izmenama i dopunama Zakona o srednjem obrazovanju i vaspitanju, u pojedinostima (broj 011-2146/21, od 26. novembra 2021. godine).

Pre prelaska na odlučivanje o tačkama dnevnog reda, Odbor je jednoglasno (9 glasova za) usvojio zapisnik 80. sednice Odbora.

**Prva tačka dnevnog reda:** Razmatranje Predloga zakona o izmenama i dopunama Zakona o osnovama sistema obrazovanja i vaspitanja, koji je podnela Vlada (broj 011-2148/21 od 26. novembra 2021. godine), u pojedinostima

Odbor je razmotrio Predlog zakona o izmenama i dopunama Zakona o osnovama sistema obrazovanja i vaspitanja, koji je podnela Vlada u pojedinostima i smatra da su u skladu sa Ustavom i pravnim sistemom Republike Srbije amandmani:

- na član 9. koji su zajedno podneli narodni poslanici Šaip Kamberi, Enis Imamović, Selma Kučević, Nadije Bećiri, Mirsad Hodžić i Argjend Bajrami;

- na član 50. koji je podneo Odbor za obrazovanje, nauku, tehnološki razvoj i informatičko društvo.

Odbor je odluku doneo jednoglasno (9 glasova za).

Za izvestioca Odbora na sednici Narodne skupštine određen je predsednik Odbora.

 **Druga tačka dnevnog reda:** Razmatranje Predloga zakona o tržištu kapitala, koji je podnela Vlada (broj 011-2215/21 od 3. decembra 2021. godine), u pojedinostima

Odbor je razmotrio Predlog zakona o tržištu kapitala, koji je podnela Vlada u pojedinostima i smatra da su u skladu sa Ustavom i pravnim sistemom Republike Srbije amandmani:

- na član 113. koji je podneo narodni poslanik Zoran Tomić;

- na član 154. koji je podneo narodni poslanik Zoran Tomić.

Odbor je odluku doneo jednoglasno (9 glasova za).

Za izvestioca Odbora na sednici Narodne skupštine određen je predsednik Odbora.

 **Treća tačka dnevnog reda**: Razmatranje Predloga zakona o izmeni i dopuni Zakona o elektronskim medijima, koji je podnela Vlada (broj 011-2210/21 od 3. decembra 2021. godine), u pojedinostima

Odbor je razmotrio Predlog zakona o izmeni i dopuni Zakona o elektronskim medijima, koji je podnela Vlada u pojedinostima i smatra da je amandman na član 1. koji su zajedno podneli narodni poslanici Marijan Rističević i Đorđe Komlenski, u skladu sa Ustavom i pravnim sistemom Republike Srbije.

Odbor je odluku doneo jednoglasno (10 glasova za).

Za izvestioca Odbora na sednici Narodne skupštine određen je predsednik Odbora.

 **Četvrta tačka dnevnog reda**: Razmatranje Predloga zakona o izmenama i dopunama Zakona o srednjem obrazovanju i vaspitanju, u pojedinostima (broj 011-2146/21, od 26. novembra 2021. godine)

Odbor je razmotrio Predlog zakona o izmenama i dopunama Zakona o srednjem obrazovanju i vaspitanju, koji je podnela Vlada u pojedinostima i smatra da je amandman na član 28. koji je podneo Odbor za obrazovanje, nauku, tehnološki razvoj i informatičko društvo u skladu sa Ustavom i pravnim sistemom Republike Srbije.

Odbor je odluku doneo jednoglasno (10 glasova za).

Za izvestioca Odbora na sednici Narodne skupštine određen je predsednik Odbora.

 Sednica je završena u 9,40 časova.

 Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović Jelena Žarić Kovačević